Kako bi se olakšalo praćenje kretanja fonda, izvješće koje Komisija podnosi svake dvije godine uvijek se odnosi na referentno razdoblje od pet godina. Prethodno izvješće odnosilo se na razdoblje od 2013. do 2018., a ovo obuhvaća referentno razdoblje od prosinca 2015. do prosinca 2020.

U skladu s člankom 28.a stavkom 11. i člankom 96. stavkom 11. Uvjeta zaposlenja ostalih službenika Komisija je obvezna svake dvije godine podnijeti izvješće o financijskom stanju sustava osiguranja za slučaj nezaposlenosti. Nadalje, neovisno o ovom Izvješću, Komisija može, delegiranim aktima u skladu s člancima 111. i 112. Pravilnika o osoblju, prilagoditi doprinose iz članka 28.a stavka 7. i članka 96. stavka 7. Uvjeta zaposlenja ostalih službenika ako je to u interesu uravnoteženosti sustava.

Te se naknade financiraju iz fonda za nezaposlenost („fond”), a on se financira doprinosima osoblja na koje se odnose Uvjeti zaposlenja ostalih službenika (koji su potencijalni korisnici) i doprinosima njihovih poslodavaca.

U skladu s Uvjetima zaposlenja ostalih službenika naknada EU-a za nezaposlenost namijenjena je bivšim privremeno zaposlenim službenicima, ugovorno zaposlenim službenicima ili akreditiranim parlamentarnim asistentima koji su nezaposleni protiv svoje volje (to se, na primjer, ne odnosi na zaposlenike koji su podnijeli ostavku) nakon prestanka radnog odnosa u instituciji Europske unije, u smislu članka 1. Pravilnika o osoblju za dužnosnike Europske unije. Ta naknada isplaćuje se kao dodatak uz eventualnu nacionalnu naknadu za nezaposlenost koju primaju bivši članovi osoblja.

U referentnom razdoblju broj isplaćenih mjesečnih naknada za nezaposlenost povećao se za 31 %. Ta je promjena posebno povezana sa sljedećim cikličkim čimbenicima:

-produljenje trajanja ugovora ugovornih službenika zaposlenih na temelju članka 3.b s tri godine na šest godina zbog reforme Pravilnika o osoblju iz 2014., zbog čega je 2015. i 2016. isteklo manje ugovora ugovorno zaposlenih službenika,

-istek ugovora akreditiranih asistenata zbog završetka parlamentarnog saziva 2019.,

-znatno povećanje broja naknada za privremeno zaposlene službenike 2020. (+56 %), što odgovara prestanku službe privremeno zaposlenih službenika u kabinetima (ožujak 2020.).

U 2020. je, zbog završetka prethodnog parlamentarnog saziva, isplaćeno gotovo 14 000 mjesečnih naknada, što je više nego dvostruko više od broja naknada isplaćenih 2016.

Promjena prosječne mjesečne naknade (EUR)

Prosječna mjesečna naknada za privremeno zaposlene službenike i dalje je stabilna. Od 2017. do 2020. prosječna sredstva dodijeljena za ugovorno zaposlene službenike neznatno su se povećala, a za akreditirane parlamentarne asistente neznatno smanjila, ponajprije zbog više isplaćenih naknada. Prosječna naknada za nezaposlenost iznosi od 1 900 do 2 500 EUR. Prosječno trajanje isplaćivanja naknade relativno je stabilno od 2015. u rasponu od osam do deset mjeseci (vidjeti tablicu na stranici 11.1).

Regulatorni okvir

1.1Opis sustava

Reformom Pravilnika o osoblju i Uvjeta zaposlenja ostalih službenika, koja je stupila na snagu 1. svibnja 2004., izmijenjena je pravna osnova kojom su uređeni pravo na naknadu iz fonda za nezaposlenost i pravila o uplati doprinosa u fond koja se primjenjuju od 1985. Te se promjene mogu sažeti kako slijedi:

Prije svibnja 2004. Nakon svibnja 2004. Pokriće od rizika nezaposlenosti isključivo za privremeno zaposlene službenike koji odlaze iz službe. Nova kategorija ugovornog osoblja (tj. ugovornih službenika) koji su korisnici pokrića od rizika nezaposlenosti. Doprinos zaposlenika od 0,4 % i doprinos poslodavca od 0,8 %. Nova pravila o uplati doprinosa u fond za nezaposlenost (tj. povećanje doprinosa zaposlenika na 0,81 % i doprinosa poslodavca na 1,62 % te dodatak od 1 050,30 EUR za ugovorne službenike zaposlene na temelju članka 3.b i akreditirane parlamentarne asistente i od 1 400,41 EUR za privremeno zaposlene službenike). Pravo na naknadu za nezaposlenost ograničeno je na najviše 24 mjeseca. Pravo na naknadu za nezaposlenost ograničena je na trećinu razdoblja aktivne službe privremeno ili ugovorno zaposlenih službenika odnosno akreditiranih parlamentarnih asistenata i na najviše 36 mjeseci. Najveći iznos naknade ograničen je od sedmog mjeseca nezaposlenosti i povećana je minimalna naknada.

U tablici u nastavku prikazani su najveći i najmanji iznosi primjenjivi na različite kategorije osoblja:

u EUR na dan 1. siječnja 2021.